CELEX: 32020D0200
Language: da
Date: 2020-02-11 00:00:00
Title: Den Udenrigs- og Sikkerhedspolitiske Komités afgørelse (FUSP) 2020/200 af 11. februar 2020 om udnævnelse af missionschefen for Den Europæiske Unions observatørmission i Georgien (EUMM Georgia) og om ophævelse af afgørelse (FUSP) 2018/2075 (EUMM Georgia/1/2020)

14.2.2020   
               
               
                  DA
               
               
                  Den Europæiske Unions Tidende
               
               
                  L 42/15
               
            
         DEN UDENRIGS- OG SIKKERHEDSPOLITISKE KOMITÉS AFGØRELSE (FUSP) 2020/200
         af 11. februar 2020
         om udnævnelse af missionschefen for Den Europæiske Unions observatørmission i Georgien (EUMM Georgia) og om ophævelse af afgørelse (FUSP) 2018/2075 (EUMM Georgia/1/2020)
         DEN UDENRIGS- OG SIKKERHEDSPOLITISKE KOMITÉ HAR —
         under henvisning til traktaten om Den Europæiske Union, særlig artikel 38, stk. 3,
         under henvisning til Rådets afgørelse 2010/452/FUSP af 12. august 2010 om Den Europæiske Unions observatørmission i Georgien, EUMM Georgia (1), særlig artikel 10, stk. 1, og
         ud fra følgende betragtninger:
         
                     (1)
                  
                  
                     I henhold til artikel 10 i afgørelse 2010/452/FUSP er Den Udenrigs- og Sikkerhedspolitiske Komité (PSC) bemyndiget til i overensstemmelse med traktatens artikel 38, stk. 3, at træffe de relevante afgørelser med henblik på at varetage den politiske kontrol med og den strategiske ledelse af Den Europæiske Unions observatørmission i Georgien (EUMM Georgia), herunder at træffe afgørelse om udnævnelse af en missionschef.
                  
               
                     (2)
                  
                  
                     Den 3. december 2018 vedtog Rådet afgørelse (FUSP) 2018/1884 (2), der forlængede mandatet for EUMM Georgia indtil den 14. december 2020.
                  
               
                     (3)
                  
                  
                     Den 7. december 2018 vedtog PSC afgørelse (FUSP) 2018/2075 (3), der forlængede mandatet for Erik HØEG som missionschef for EUMM Georgia fra den 15. december 2018 til den 14. december 2020.
                  
               
                     (4)
                  
                  
                     Den 17. januar 2020 foreslog Unionens højtstående repræsentant for udenrigsanliggender og sikkerhedspolitik at udnævne Marek SZCZYGIEL som missionschef for EUMM Georgia til den 14. december 2020.
                  
               
                     (5)
                  
                  
                     Afgørelse (FUSP) 2018/2075 bør derfor ophæves —
                  
               VEDTAGET DENNE AFGØRELSE:
         
            Artikel 1
            Marek SZCZYGIEL udnævnes herved til missionschef for Den Europæiske Unions observatørmission i Georgien (EUMM Georgia) fra den 15. marts 2020 til den 14. december 2020.
         
         
            Artikel 2
            Afgørelse (FUSP) 2018/2075 ophæves.
         
         
            Artikel 3
            Denne afgørelse træder i kraft på dagen for vedtagelsen.
         
         
            Den finder anvendelse fra den 15. marts 2020.
            Udfærdiget i Bruxelles, den 11. februar 2020.
            
               
                  På Den Udenrigs- og Sikkerhedspolitiske Komités vegne
               
               S. FROM EMMESBERGER
               
                  Formand
               
            
         
         
            (1)  EUT L 213 af 13.8.2010, s. 43.
         
            (2)  Rådets afgørelse (FUSP) 2018/1884 af 3. december 2018 om forlængelse og ændring af afgørelse 2010/452/FUSP om Den Europæiske Unions observatørmission i Georgien, EUMM Georgia (EUT L 308 af 4.12.2018, s. 41).
         
            (3)  Den Udenrigs- og Sikkerhedspolitiske Komités afgørelse (FUSP) 2018/2075 af 7. december 2018 om forlængelse af mandatet for missionschefen for Den Europæiske Unions observatørmission i Georgien (EUMM Georgia) (EUMM GEORGIA/1/2018) (EUT L 331 af 28.12.2018, s. 217).